নারায়ণ রায়
ডা. নারায়ণ রায় (১৯০০ - ১ নভেম্বর, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ছিলেন কলকাতা মেডিক্যাল কলেজের মেধাবী ছাত্র, সমাজসেবী, চিকিৎসক ও প্রখ্যাত কমিউনিস্ট নেতা। তিনি ১৯৩০-এর দশকে আন্দামান সেলুলার জেলে "কমিউনিস্ট সংহতি" গড়ে তোলার প্রধান উদ্যোক্তা ছিলেন। বিপ্লবী দলের সঙ্গে তার ঘনিষ্ঠ সম্পর্ক ছিলো এবং ডালহৌসী স্কোয়ার ও কলকাতা বোমা মামলায় তিনি ১৯৩০ সনে যাবজ্জীবন কারাদণ্ডে দণ্ডিত হন।